钦定古今图书集成/明伦汇编/氏族典/第252卷 > 张全昌
## 钦定古今图书集成/明伦汇编/氏族典/第252卷 > 张全昌

按《明外史张臣传》：“臣子承荫，承荫子全昌，由荫叙，历
官灵州参将。崇祯五年，为定边副总兵。曹文诏追贼
陇州、平、凤界，全昌率千人应之，殄灭殆尽。明年五月，
署都督佥事，充总兵官，镇守宣府。八月调万全右卫，
他城堡多失守，诏戍边。用山西巡抚吴甡请，为援剿
总兵官。八年九月追蝎子块于沈丘瓦店，战败被执。”
贼挟之攻蕲、黄，全昌不能死，代贼求抚，卢象昇不许。
久之，脱归。十年以杨嗣昌言，逮付法司，谪戍边卫。